
1. Objectius principals i alumnes sol.licitants

L'objectiu d'aquests criteris és la màxima transparència en el procés de selecció de l'alumnat per a les mobilitats d'estades a l'estranger pertanyent al programa Erasmus Plus. Es pretén descriure quins són els criteris utilitzats i la seva aplicació amb la finalitat de seleccionar  els candidats idonis.

El procediment utilitzat s'aplicarà als alumnes que sol.licitin la mobilitat .


2. Normativa & Responsables del Programa i el seu Procediment

La normativa que regirà aquestes mobilitats serà la establerta per a aquesta mena de convocatòries per la Unió Europea, l'Agència Nacional, i la Xarxa de Mobilitat Formativa i Cooperació Internacional del Departament d'Ensenyament.

El responsable de la gestió, coordinació i procediment d'aquestes mobilitats Erasmus Plus serà el coordinador de mobilitat. Per a la seva aplicació serà necessària la col.laboració i intervenció (realització d'entrevistes, baremació, etc) dels tutors dels grups on hi hagin alumnes sol.licitants, que sempre estaran en contacte amb el coordinador de mobilitat.


3. Procediment de Selecció de l'Alumnat


PRIMERA FASE:

Condició prèvia: comprovació correspondència d'especialitat

Quan la vinculació de les places ofertes ja estigui adscrita a determinades especialitats i nivell educatiu degut a la naturalesa del projecte, només podran optar a la plaça aquells alumnes de les especialitats corresponents i del nivell d'estudis corresponent (grau mitjà o grau superior).


SEGONA FASE:


El tutor de l'alumne realitzarà una valoració de l'aprofitament que fa l'alumne dels estudis i d'altres aspectes extraacadèmics rellevants tals com:

- Capacitat de resolució de conflictes.
- Capacitat de treballar de manera autònoma(grau d'autonomia).
- Capacitat de socialitzar-se i grau de desimboltura en un entorn professional.
 -Capacitat d'adaptació a nous entorns acadèmics i professionals.

El tutor realitzarà una entrevista i, si escau, una enquesta a l'alumne sol.licitant per a valorar les capacitats  esmentades.
Una vegada realitzada la valoració pel tutor, aquest es reunirà amb el coordinador de mobilitat i l'equip docent corresponent per a corroborar les capacitats de l'alumne i es farà una previsió de l'aprofitament de l'estada a l'estranger. Durant aquesta reunió s'arribarà a un acord comú i s'establirà la puntuació definitiva que obtindrà l'alumne sol.licitant en aquesta fase al barem. 

Els alumnes han de superar aquesta fase (obtenint com a mínim un  15  a la puntuació del barem) per poder participar en un projecte de mobilitat a l'estranger. Una vegada es confirmi que l'alumne ha superat aquesta fase, aquest passarà a la segona fase. (sempre que hi hagi més sol.licituds que places ofertes).



TERCERA FASE:

Una vegada obtinguda la puntuació al barem per a la segona fase, el tutor de l'alumne o el coordinador de mobilitat realitzaran una prova de nivell d'idioma (principalment d'anglès o, si escau, de francès o qualsevol altra llengua) als alumnes sol.licitants. Aquesta prova serà facilitada pel professor d'idiomes corresponent, qui s'haurà coordinat prèviament amb el coordinador de mobilitat.  La nota d'aquesta prova suposarà el 30% de la puntuació obtinguda al barem.

QUARTA FASE:

[bookmark: _GoBack]Obtenció de la nota mitjana de l'expedient de l'alumne de les UF tancades fins el moment o, en qualsevol cas, dels mòduls íntimament lligats a l'estada en l'empresa. La relació de mòduls reconeguts per a obtenir la nota mitjana puntuable al barem serà comunicada a l'alumne des d'un primer moment. Tots aquests procediments seran duts a terme pel tutor de l'alumne o el coordinador de mobilitat, però en qualsevol cas ambdós col.laboraran estretament en la realització d'aquesta fase de selecció.

QUINTA FASE:

El següent pas consistirà en la constatació d'alguna fortalesa o feblesa al seu currículum vitae.

En els distints aspectes puntuables al procediment de selecció, s'aplicarà el següent barem :


	
Aspectes a Valorar
	
Instruments de Puntuació
	
Punts
(Grau Superior)

	
FASE 2:
Capacitat  d'adaptació, resolució conflictes, aprofitament estada, autonomia, motivació, etc.



	
-Entrevista personal i/o enquesta.

- Recollida informació tutor grup

- Reunió equip Docent i Coordinador
	
30

	
FASE 3: Nivell d'idioma d'anglès, o si escau, francès
	
Prova de nivell d'idioma
	
30

	
FASE 4:  Expedient acadèmic
	
Nota mitjana de l'expedient de l'alumne de les UF tancades fins el moment o, en qualsevol cas, dels mòduls íntimament lligats a l'estada en l'empresa.
	
30

	
FASE 5:  Altres aspectes 
	
CV de l'alumne
	
10





Comunicació

La puntuació obtinguda al procés de selecció  serà comunicada per correu electrònic a l'alumne sol.licitant pel coordinador de mobilitat del centre. En aquest correu s'indicarà la posició obtinguda en el procediment de selecció i el nom dels/de les alumnes que resten en llista d'espera. La llista d’alumnes seleccionats per a realitzar les mobilitats serà publicada a la web del centre.



Documentació Necessària

- Currículum Vitae .

- Autorització pares/mares/tutor legal en els casos de menors d'edat.

- Full de sol.licitud d’estada.

